Kotka ja haukka
Idästä lensi se iso kotka
       mustan pilven takaa.
 Suomen haukka se vartoo ja vaanii,
       ja silmä on valpas ja vakaa.

 Kuuluu se kotkan korskea kulku
       ja näkyy päitä jo kaksi,
 haukan siipi jo suhahtaa,
       ja käy se jo rohkeemmaksi.

 Ennenkuin ehti se iso kotka
       kyntensä selkään painaa,
 Oli se jo valppaan haukan vanki –
       ja tais siitä tulla vainaa.

 Mut kovin on ilkeä kotkan suku,
       kotkan suku ja luku,
 siksi se valvoo ja varoo haukka,
       ettei se nuku ja huku.

 Idästä vaanii ne inhat kotkat
       mustan pilven takaa.
 Rajajoen rantoja varjeleepi
       nuori haukka vakaa.

 Suomen lentäjät – Suomen haukat,
       ensimmäinen posti...
 Lujasti vaali vapauttansa,
       ken sen kalliisti osti.

 Suomen lentäjät –- Suomen haukat,
       ilmojen rajamuuri,
 saakaatte satakertaisiksi,
       olkoon sukunne suuri!